ครม. ไฟเขียว! ยกเว้นภาษีชิ้นส่วนประกอบ “ยานยนต์ไฟฟ้า”
ที่ประชุมครม. ได้เห็นชอบให้ประกาศยกเว้นอากรศุลกากรชิ้นส่วนประกอบรถยนต์ไฟฟ้าจำนวน 9 รายการ เช่น แบตเตอรี่ มอเตอร์ อินเวอร์เตอร์ เป็นต้น
รัฐบาลอุดหนุนธุรกิจยานยนต์ไฟฟ้า ไฟเขียวยกเว้นภาษีชิ้นส่วนประกอบ
7 มี.ค. 2566

ผู้สื่อข่าวรายงานว่าวันนี้ (7 มีนาคม 2566) ที่ประชุมคณะรัฐมนตรี (ครม.) เห็นชอบประกาศยกเว้นอากรศุลกากร ได้แก่ ของและชิ้นส่วนประกอบของที่นำเข้าเพื่อประกอบ หรือผลิตเป็นยานยนต์ไฟฟ้า หรือเรือแบบพลังงานไฟฟ้าจากแบตเตอรี่ 9 รายการ มีดังนี้
1.แบตเตอรี่ 2. มอเตอร์ขับเคลื่อนยานยนต์ไฟฟ้า 3. คอมเพรสเซอร์สำหรับยานยนต์ไฟฟ้า 4. ระบบบริหารจัดการแบตเตอรี่ (BMS) 5. ระบบควบคุมการขับขี่ 6. ออนบอร์ดชาร์จเจอร์ (on-board charger) 7. ดีซี/ดีซี คอนเวอร์เตอร์ (DC/DC converter) 8. อินเวอร์เตอร์ (inverter) รวมถึง พีซียูอินเวอร์เตอร์ (PCU inverter) 9. รีดักชั่น เกียร์ (reduction gear)
ทั้งนี้ คำนิยามของคำว่า “ยานยนต์ไฟฟ้า” หมายถึง รถยนต์ รถกระบะ รถจักรยานยนต์ รถสามล้อ รถโดยสาร หรือ รถบรรทุกแบบพลังงานไฟฟ้าจากแบตเตอรี่ (Battery Electric Vehicle BEV)